
Συναυλία με τίτλο
«A TASTE OF Jazz»
στο Ίδρυμα Μιχάλης Κακογιάννης

Την Παρασκευή 24 Μαΐου 2019 και ώρα 19:00, το Εθνικό Ωδείο Παράρτημα Ν. Σμύρνης, το Σπίτι της Κύπρου και το Ίδρυμα Μιχάλης Κακογιάννης διοργανώνουν συναυλία με τίτλο, «A TASTE OF jazz» η οποία θα πραγματοποιηθεί στο Ίδρυμα Μιχάλης Κακογιάννης, Πειραιώς 206, Ταύρος.

Συμμετέχουν τα μουσικά σύνολα, η παιδική και  μεικτή χορωδία του Ωδείου.
Την ενορχήστρωση των περισσοτέρων έργων έχει επιμεληθεί ο διευθυντής του Ωδείου Ν. Σμύρνης Ανδρέας Αργυρού ο οποίος έχει αναλάβει και τη γενική επιμέλεια της εκδήλωσης.
Το Εθνικό Ωδείο Ν. Σμύρνης ιδρύθηκε το 1974, από την εγγονή του ιδρυτή του Εθνικού Ωδείου Χαρά Καλομοίρη. Το 2002 μεταστεγάστηκε στην οδό Αϊδινίου 13 όπου λειτουργεί μέχρι σήμερα, υπό τη διεύθυνση του Ανδρέα Αργυρού.

Πιστό στους στόχους και τα οράματα της ιδρύτριας του, το Εθνικό Ωδείο Ν. Σμύρνης αποτελεί φωτεινό παράδειγμα για την παροχή ποιοτικής μουσικής παιδείας για όλες τις ηλικίες και όλα τα είδη της μουσικής, κλασική, παραδοσιακή και σύγχρονη μουσική.
Το Εθνικό Ωδείο Ν. Σμύρνης, εκτός του ότι είναι ένας από τους σημαντικότερους εκπαιδευτικούς οργανισμούς της εποχής, είναι και φορέας πολιτισμού με συνεχόμενη ενεργή δράση.

Είσοδος ελεύθερη. 

Απαραίτητη η κράτηση θέσεων. Θα τηρηθεί σειρά προτεραιότητας. Πληροφορίες και κρατήσεις θέσεων στα ταμεία του Ιδρύματος και τηλεφωνικά στο  210 3418579, Δευτ. – Παρ. 11:00 – 14:00.

